Publication: Magyar Közlöny
Issue: MK-2003-46 (Year: 2003, Number: 46)
Era: 1990-2004
Section: a 9/2003. (V. 6.) IM—BM—PM együttes rendelethez
Paragraph Index: 191

1. A személyes költségmentesség engedélyezésének feltétele: I. A kérelmezõ, ha egyedülélõ (a háztartásban egyedül élõ személy) az egy hónapra esõ jövedelme ne haladja meg az öregségi nyugdíj mindenkori legkisebb összegének a kétszeresét, illetõleg közös háztartásban élõk (egy lakásban életvitelszerûen együttlakó személyek) esetén az igazolt eltartott személyek számára is figyelemmel, a háztartásban az egy fõre jutó jövedelem ne haladja meg az öregségi nyugdíj mindenkori legkisebb összegét. E feltételnek a kérelmezõ eltartására köteles hozzátartozója tekintetében is teljesülnie kell. A háztartáshoz azokat a személyeket is hozzá kell számítani, akiknek az eltartásáról a kérelmezõ gondoskodik. II. A kérelmezõ vagy az eltartására köteles hozzátartozója és a vele közös háztartásban élõ házastársa, illetve élettársa a szokásos életszükségleti és berendezési tárgyakon, a megélhetéséhez szükséges termelõ- és munkaeszközön kívül, és azon az ingatlanon, amelyben lakik, egyéb vagyontárggyal ne rendelkezzen.

Source: https://magyarkozlony.hu/hivatalos-lapok/39671e42c949d47dba6309f5c09b452a20b26f31/dokumentumok/88ab4148bb0589e7ec5fa9d09d1bed75a0d1f26d/letoltes